---
# System prepended metadata

title: 如來十號
tags: [佛, 如來, 十號, 名號]

---

#  如來十號


| 名號 | 中文           | 梵文                  | 十號經解釋                                                                                                                                 |
|:-:|-|-|-|
|  1   |tathāgata             | 如來            | 我昔因地為菩薩時，歷修眾行，為求無上正等正覺，今得菩提涅槃一切真實，以八聖道正見所證，名為如來；<br><br>如過去正等正覺，調伏息心，得至涅槃，故名如來。                                                           |
|  2    | arhat| 應供                           | 昔在因位所行善法、威儀戒品，十善根、力修令增長，如是修習圓滿至究竟位，證涅槃時斷盡一切煩惱，令身、口、意清淨無染，永害煩惱，如斷多羅樹頭，永不生芽。<br><br>復次貪、瞋、癡等煩惱盡故，一切諸趣永不結生，超過四難——生、老、病、死——苦果之法，惑、苦二種而永不生，立應供號。<br><br>復次，令彼世間所有衣服、臥具、飲食、湯藥、幢幡、寶蓋、香花、燈菓，及天上人間最上之物，供養於佛，獲得最上富貴吉祥之福，是名應供之號。                            |
|  3            | samyak-saṃbuddha| 正等覺     | 如來具一切智，於一切處無不了知，以四念處、四正斷、四神足、五根、五力、七覺支、八聖道、十二緣生、四諦法等如是之法，平等開覺一切眾生，令起智斷惑，證須陀洹果、斯陀含果、阿那含果、阿羅漢，具三明、六通，復於大乘作意思求，歷修諸地，斷盡結習，成無上覺，此名正等正覺。                                               |
|  4            | vidyā-caraṇa-saṃpanna| 明行足 | 明，謂天眼明、宿命明、漏盡明；<br><br>行足者，為如來身、口、意業，善修滿足，正真清淨；<br><br>如有大衣、鉢等，自在觀照而無愛著，於自願力一切之行，修令滿足，號明行足。 |
|  5              | sugata                | 善逝| 即妙往之義。<br><br>如貪、瞋、癡等引諸有情往彼惡趣，非名善逝。<br><br>如來正智能斷諸惑，妙出世間，能往佛果，故名善逝。                                                                                             |
|  6            | loka-vid| 世間解無上士              | 世間者，謂欲界、色界、無色界。地獄、餓鬼、傍生等類，各具色蘊、受蘊、想蘊、行蘊、識蘊，眼根、耳根、鼻根、舌根、身根、意根及彼六識，所緣境等一切諸法，名曰世間。<br><br>正覺正知名世間解。<br><br>又彼世間所有二足、四足、多足、無足，欲、色諸天，有想、無想、非有想非無想，若凡若聖，一切有情之中，唯佛第一、最上、無等，名無上士。|
|  7  | anuttara | 調御丈夫               | 佛是大丈夫，而能調御善惡二類。<br><br>惡者，起不善三業，而作諸惡，墮地獄、餓鬼、傍生而得惡報；<br><br>善者，於身、口、意而修眾善，得人天福果。<br><br>此之善惡皆由心作，佛以第一義善涅槃之法，顯示調御令離垢染，獲得最上寂滅涅槃，是故得名調御丈夫。                               |
|  8            | Śāstṛ                 | 天人師| 非與阿難一苾芻為師，所有苾芻、苾芻尼、烏波塞、烏波夷及天上、人間、沙門、婆羅門、魔王、外道，釋、梵、龍、天悉皆歸命，依教奉行，俱作佛子，故名天人師。
|  9               | buddha | 佛                | 智慧具足，三覺圓明，是故名佛。<br><br>我昔經行之次，有婆羅門而來問我：『何故汝之父母為汝立名呼為佛邪？』佛即答言：『世所知者，我能了知；世所觀者，我亦能觀；所得滅者，我亦得滅。我具一切智，一切了知。我從無數劫種種修行，遠塵離垢，今得無上菩提，故立佛號。』|
|  10             | bhagavat| 世尊              | 我於因地，自審觀察所有善法、戒法、心法、智慧法，復觀貪等不善之法能招諸有生、滅等苦，以無漏智破彼煩惱，得無上覺，<br><br>是故天、人、凡、聖、世、出世間咸皆尊重，故曰世尊。                                        |

出處：維基百科-[如來十號](https://zh.wikipedia.org/zh-tw/%E5%A6%82%E4%BE%86%E5%8D%81%E8%99%9F)

[佛說十號經](https://cbetaonline.dila.edu.tw/zh/T0782)
西天譯經三藏朝散大夫試鴻臚少卿明教大師臣天息災奉　詔譯
【經文資訊】大正新脩大藏經 第 17 冊 No. 782 佛說十號經
【版本記錄】發行日期：2023-12，最後更新：2022-10-12
【編輯說明】本資料庫由 財團法人佛教電子佛典基金會（CBETA）依「大正新脩大藏經」所編輯
【原始資料】蕭鎮國大德提供，維習安大德提供之高麗藏 CD 經文，北美某大德提供，三寶弟子提供新式標點，張革豐大德提供新式標點重校
【其他事項】詳細說明請參閱【財團法人佛教電子佛典基金會資料庫版權宣告】

